title: A Bizottság 1223/2012/EU végrehajtási rendelete ( 2012. december 18. ) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásban előírt, Svájcból származó, 160 kilogrammnál nagyobb tömegű élő szarvasmarhafélékre meghatározott behozatali vámkontingens alkalmazására vonatkozó részletes szabályok megállapításáról

text:
               19.12.2012

               HU

               Az Európai Unió Hivatalos Lapja

               L 349/39

         A BIZOTTSÁG 1223/2012/EU VÉGREHAJTÁSI RENDELETE
   (2012. december 18.)
   az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásban előírt, Svájcból származó, 160 kilogrammnál nagyobb tömegű élő szarvasmarhafélékre meghatározott behozatali vámkontingens alkalmazására vonatkozó részletes szabályok megállapításáról
   (kodifikált szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak a 4. cikkével összefüggésben értelmezett 144. cikkének (1) bekezdésére,
   mivel:

               (1)

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásban előírt, Svájcból származó, 160 kilogrammnál nagyobb tömegű élő szarvasmarhafélékre meghatározott behozatali vámkontingens alkalmazására vonatkozó részletes szabályok megállapításáról szóló, 2005. december 23-i bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.

               (2)

               Az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás (4) (a továbbiakban: a megállapodás) 4 600 darab Svájcból származó, 160 kg-ot meghaladó tömegű élő szarvasmarhaféle behozatalára vonatkozó vámmentes uniós vámkontingens megnyitását írja elő. E vámkontingens megnyitására és igazgatására vonatkozó részletes szabályokat kell elfogadni éves időszakra terjedően.

               (3)

               E vámkontingens elosztása miatt és az érintett termékekre figyelemmel szükséges az 1234/2007/EK rendelet 144. cikke (2) bekezdésének b) pontjában említett „párhuzamos vizsgálat” módszerét alkalmazni.

               (4)

               Ahhoz, hogy jogosultak legyenek e vámkontingens nyújtotta előnyökre, az élő állatoknak a megállapodás 4. cikkében említett szabályoknak megfelelően Svájcból kell származniuk.

               (5)

               A spekuláció megelőzése céljából a vámkontingensen belül rendelkezésre álló mennyiségeket azon piaci szereplők számára kell hozzáférhetővé tenni, akik bizonyítani tudják, hogy harmadik országokkal jelentős mértékű, tényleges kereskedelmet folytatnak. Ezt figyelembe véve és a hatékony ügykezelés biztosítása érdekében az érintett kereskedőktől meg kell követelni, hogy a kérdéses éves kontingens tárgyévét megelőző évben legalább 50 darab élőállat importjáról tudjanak számot adni, mivel egy 50 állatból álló szállítmány tekinthető normál rakománynak. A tapasztalatok azt mutatják, hogy egyetlen tétel vásárlása a minimumkövetelmény ahhoz, hogy egy ügyletet valósnak és piacképesnek lehessen minősíteni.

               (6)

               Biztosítékot kell megállapítani a behozatali jogokra vonatkozóan, az engedélyek nem lehetnek átruházhatók és a kereskedők számára csak azon mennyiségekre lehet behozatali engedélyeket kiadni, amelyekre vonatkozóan behozatali jogokat szétosztottak.

               (7)

               A vámkontingenshez való egyenlőbb hozzáférés biztosítása érdekében – miközben kérelmenként kereskedelmileg jövedelmező számú állatot biztosítanak – rögzíteni kell az állatok darabszámára vonatkozó kérelmenkénti minimum- és maximumérték határát.

               (8)

               Rendelkezni kell arról, hogy a behozatali jogokat csak mérlegelési időszak után, és adott esetben rögzített elosztási együttható alkalmazása mellett lehessen szétosztani.

               (9)

               Az 1234/2007/EK rendelet 130. cikke szerint, az intézkedéseket a behozatali engedélyek felhasználásával kell elvégezni. E célból szabályokat kell megállapítani a kérelmek benyújtására, továbbá a kérelmekről és engedélyekről adandó információkra vonatkozóan, ahol szükséges, az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottság rendelet (5), a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2008. április 23-i 376/2008/EK bizottsági rendelet (6) és a marha- és borjúhúságazatbeli behozatali és kiviteli engedélyekre vonatkozó alkalmazási szabályokról szóló, 2008. április 21-i 382/2008/EK bizottsági rendelet (7) egyes rendelkezésein túlmenően vagy azoktól eltérően.

               (10)

               A piaci szereplők arra való kötelezése érdekében, hogy az összes szétosztott behozatali jogra vonatkozó behozatali engedélyek iránt kérelmet nyújtsanak be, rendelkezni kell arról, hogy a behozatali jogokra vonatkozó biztosíték tekintetében a kérelem benyújtása a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 2012. március 28-i 282/2012/EU bizottsági végrehajtási rendelet (8) értelmében elsődleges követelmény legyen.

               (11)

               A gyakorlat azt mutatja, hogy a vámkontingens megfelelő igazgatása megköveteli, hogy az engedély jogosultja tényleges importőr legyen. Ezért az ilyen importőrnek aktívan kell résztvennie az érintett állatok megvásárlásában, szállításában és behozatalában. E tevékenységek bizonyítását így az engedélyre vonatkozó biztosítékra tekintettel elsődleges követelménynek kell tekinteni.

               (12)

               A vámkontingens keretein belül importált állatok szigorú statisztikai ellenőrzésének biztosítása érdekében a 376/2008/EK rendelet 7. cikkének (4) bekezdésében említett tűréshatár nem alkalmazható.

               (13)

               Az e rendeletben előírt intézkedések összhangban vannak a a Mezőgazdasági Piacok Közös Szervezésével foglalkozó Irányítóbizottság véleményével,

         ELFOGADTA EZT A RENDELETET:
   1. cikk
   (1)   Egy vámmentes uniós behozatali vámkontingens nyílik meg minden évben a január 1-jétől december 31-ig terjedő időszakra 4 600 darab Svájcból származó, 160 kg-nál nagyobb tömegű és a 0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99 KN-kód alá tartozó, a 160 kg-ot meghaladó tömegű és az ex 0102 39 10 KN-kód alá tartozó, vagy a 160 kg-ot meghaladó tömegű és az ex 0102 90 91 KN-kód alá tartozó élő szarvasmarhaféle behozatalára vonatkozóan.
   Ez a vámkontingens a 09.4203-as tételszámot kapja.
   (2)   Az (1) bekezdésben említett termékekre a Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 4. cikkében előírt származási szabályok alkalmazandók.
   2. cikk
   (1)   Az 1301/2006/EK rendelet 5. cikkének alkalmazásában a cikkben említett harmadik országokkal fennálló kereskedelmi kapcsolat legalább 50 darab, a 0102 KN-kód alá tartozó állat importját jelenti.
   A tagállamok a harmadik országokkal fennálló kereskedelem igazolására elfogadhatják az 1301/2006/EK rendelet 5. cikkének második bekezdésében említett dokumentumok illetékes hatóság által megfelelően hitelesített másolatát.
   (2)   Az olyan vállalatok egyesülésével létrejött vállalat, amelyek mindegyike rendelkezik az (1) bekezdésben meghatározott minimális mennyiségnek megfelelő referenciaimporttal, kérelme alapjául ezeket a referenciaimportokat felhasználhatja.
   3. cikk
   (1)   A behozatali jogok iránti kérelmeknek legalább 50 állatra kell vonatkozniuk, és nem haladhatják meg a rendelkezésre álló mennyiség 5 %-át.
   (2)   A behozatali jogok iránti kérelmeket legkésőbb a kérdéses éves kontingens tárgyévét megelőző december 1-jén, brüsszeli idő szerint 13 óráig kell benyújtani.
   (3)   A benyújtott dokumentumok ellenőrzése után a tagállamok legkésőbb a kérelem benyújtási határidejének lejártát követő tizedik munkanapon értesítik a Bizottságot a kérelmezett összes mennyiséget tartalmazó listáról.
   Az 1301/2006/EK rendelet 6. cikkének (3) bekezdése ellenére az említett rendelet 11. cikke alkalmazandó.
   4. cikk
   (1)   A behozatali jogokat a 3. cikk (3) bekezdésének első albekezdésében előírt értesítési határnaptól számított hetedik munkanaptól kezdődően, legkésőbb a tizenhatodik munkanapig kell odaítélni.
   (2)   Amennyiben az 1301/2006/EK rendelet 7. cikkének (2) bekezdésében meghatározott elosztási együttható alkalmazása során kérelmenként kevesebb mint 50 darab az eredmény, az érintett tagállamok a rendelkezésre álló mennyiséget egyenként 50 darabos behozatali jogot biztosító sorshúzással ítélik oda. Amennyiben a fennmaradó mennyiség 50 darabnál kevesebb, akkor erre a mennyiségre egyetlen behozatali jogot kell kiadni.
   (3)   Amennyiben a (2) bekezdés alkalmazása kevesebb szétosztandó behozatali jogot eredményez, mint amennyit kérelmeztek, az 5. cikk (1) bekezdésével összhangban nyújtott biztosítékot azonnal arányosan fel kell szabadítani.
   5. cikk
   (1)   A behozatali jogokhoz kapcsolódó biztosíték 3 EUR darabonként. Ezt az illetékes hatóságnál a behozatali jogok iránti kérelemmel együtt kell benyújtani.
   (2)   A behozatali engedély iránti kérelmeknek az elosztott mennyiségekre kell vonatkozniuk. E kötelezettség a 282/2012/EU végrehajtási rendelet 19. cikkének (2) bekezdése értelmében vett elsődleges követelménynek minősül.
   (3)   Amennyiben a 4. cikk (2) bekezdésében említett elosztási együttható alkalmazása kevesebb szétosztandó behozatali jogot eredményez, mint amennyit kérelmeztek, a nyújtott biztosítékot azonnal arányosan fel kell szabadítani.
   6. cikk
   (1)   Az odaítélt mennyiségek behozatala egy vagy több behozatali engedély bemutatásához kötött.
   (2)   Az engedélykérelmet csak abban a tagállamban lehet benyújtani, ahol a kérelmező a vámkontingens keretében behozatali jogok iránti kérelmet nyújtott be és szerzett.
   Minden behozatali engedély kiadása a szerzett behozatali jogok megfelelő csökkentését vonja maga után, és az 5. cikk (1) bekezdésével összhangban nyújtott biztosítékot azonnal arányosan fel kell szabadítani.
   (3)   A behozatali engedélyeket a behozatali jogokat szerzett piaci szereplő kérelmére és nevére kell kiadni.
   (4)   Az engedélykérelmek és az engedélyek a következőket tartalmazzák:

               a)

               a 8. rovatban a származási országot és az „igen” választ kereszt jelzi;

               b)

               a 16. rovatban a következő KN-kódot vagy kódokat:
               0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 – 160 kg-ot meghaladó tömegű, vagy ex 0102 90 91 – 160 kg-ot meghaladó tömegű;

               c)

               a 20. rovatban a vámkontingens tételszámát (09.4203) és a I. mellékletben említett bejegyzések közül legalább egyet.

         Az engedélyek Svájcból történő behozatal kötelezettségével járnak.
   7. cikk
   (1)   A 376/2008/EK rendelet 8. cikkének (1) bekezdésétől eltérve, az e rendelet értelmében kiadott behozatali engedélyek nem átruházhatók.
   (2)   A behozatali engedély kiadásának feltétele a darabonként 20 euro mértékű biztosíték letétbe helyezése, amely a következőkből áll:

               a)

               az 5. cikk (1) bekezdésében meghatározott 3 EUR biztosítékból; és

               b)

               az engedélykérelem benyújtásakor a kérelmező által letétbe helyezett 17 EUR-s összegből.

         (3)   A 376/2008/EK rendelet 48. cikke (1) bekezdésének megfelelően a szabad forgalomba bocsátásra vonatkozó vámáru-nyilatkozat elfogadásának napján alkalmazandó teljes Közös Vámtarifa vámját be kell szedni minden, a behozatali engedélyen feltüntetett mennyiséget meghaladó, behozott mennyiségre vonatkozóan.
   (4)   A 376/2008/EK rendelet III. fejezetének 4. szakasza rendelkezései ellenére a biztosítékot nem szabad addig felszabadítani, amíg arra vonatkozó bizonyítékot nem nyújtottak be, hogy az engedély jogosultja kereskedelmileg és logisztikailag felel az érintett állatok megvásárlásáért, szállításáért és a szabad forgalomba bocsátást lehetővé tevő vámkezeléséért. Az ilyen bizonyíték legalább a következőket tartalmazza:

               a)

               az eredeti kereskedelmi számla vagy hiteles másolata, amelyet az eladó vagy képviselője a jogosult nevére állított ki – mindkettő svájci székhellyel –, és a jogosult által teljesített fizetés, vagy a jogosult által az eladó javára nyitott, visszavonhatatlan akkreditív igazolása;

               b)

               a jogosult nevére kiállított, az érintett állatokra vonatkozó fuvarokmány;

               c)

               az áruk szabad forgalomba bocsátását igazoló dokumentum, amelyen címzettként szerepel a jogosult neve és címe.

         8. cikk
   Az 1301/2006/EK, a 376/2008/EK és a 382/2008/EK rendeletet az e rendeletben foglaltaknak megfelelően kell alkalmazni.
   9. cikk
   (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok értesítést küldenek a Bizottságnak:

               a)

               legkésőbb az egyes behozatali vámkontingens-időszakok végét követő február 28-ig azon termékek mennyiségéről – beleértve a nulla értékeket is –, amelyekre az előző behozatali vámkontingens-időszakban behozatali engedélyeket bocsátottak ki;

               b)

               legkésőbb az egyes behozatali vámkontingens-időszakok végét követő április 30-ig a fel nem használt vagy részben felhasznált behozatali engedélyekben foglalt termékmennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek közötti különbözetnek, amelyekre nézve az engedélyeket kiadták.

         (2)   Legkésőbb az egyes behozatali vámkontingens-időszakok végét követő április 30-ig a tagállamok az 1301/2006/EK rendelet 4. cikkével összhangban továbbítják a Bizottság számára a szabad forgalomba helyezett termékek mennyiségére vonatkozó részleteket.
   (3)   Az (1) és (2) bekezdésben említett értesítések tekintetében a mennyiségeket termékkategóriánként élő állatban kifejezve kell megadni a 382/2008/EK rendelet V. mellékletében foglaltak szerint.
   10. cikk
   A 2172/2005/EK rendelet hatályát veszti.
   A hatályon kívül helyezett rendeletre történő hivatkozásokat ezen rendeletre való hivatkozásnak kell tekinteni, és a III. mellékletben szereplő megfelelési táblázattal összhangban kell értelmezni.
   11. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 18-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 346., 2005.12.29., 10 o.

      (3)  Lásd a II. mellékletet.

      (4)  HL L 114., 2002.4.30., 132. o.

      (5)  HL L 238., 2006.9.1., 13. o.

      (6)  HL L 114., 2008.4.26., 3. o.

      (7)  HL L 115., 2008.4.29., 10. o.

      (8)  HL L 92., 2012.3.30., 4. o.

      I. MELLÉKLET

         A 6. cikk (4) bekezdésének c) pontjában említett bejegyzések

                  —

                  :

                  Bolgárul

                  :

                  Регламент за изпълнение (ЕC) № 1223/2012

                  —

                  :

                  Spanyolul

                  :

                  Reglamento de Ejecución (UE) no 1223/2012

                  —

                  :

                  Csehül

                  :

                  Prováděcí nařízení (EU) č. 1223/2012

                  —

                  :

                  Dánul

                  :

                  Gennemførelsesforordning (EU) nr. 1223/2012

                  —

                  :

                  Németül

                  :

                  Durchführungsverordnung (EU) Nr. 1223/2012

                  —

                  :

                  Észtül

                  :

                  Rakendusmäärus (EL) nr 1223/2012

                  —

                  :

                  Görögül

                  :

                  Εκτελεστικός κανονισμός (ΕΕ) αριθ. 1223/2012

                  —

                  :

                  Angolul

                  :

                  Implementing Regulation (EU) No 1223/2012

                  —

                  :

                  Franciául

                  :

                  Règlement d’exécution (UE) no 1223/2012

                  —

                  :

                  Olaszul

                  :

                  Regolamento di esecuzione (UE) n. 1223/2012

                  —

                  :

                  Lettül

                  :

                  Īstenošanas regula (ES) Nr. 1223/2012

                  —

                  :

                  Litvánul

                  :

                  Įgyvendinimo reglamentas (ES) Nr. 1223/2012

                  —

                  :

                  Magyarul

                  :

                  1223/2012/EU végrehajtási rendelet

                  —

                  :

                  Máltaiul

                  :

                  Regolament ta’ Implimentazzjoni (UE) Nru 1223/2012

                  —

                  :

                  Hollandul

                  :

                  Uitvoeringsverordening (EU) nr. 1223/2012

                  —

                  :

                  Lengyelül

                  :

                  Rozporządzenie wykonawcze (UE) nr 1223/2012

                  —

                  :

                  Portugálul

                  :

                  Regulamento de Execução (UE) n.o 1223/2012

                  —

                  :

                  Románul

                  :

                  Regulamentul de punere în aplicare (UE) nr. 1223/2012

                  —

                  :

                  Szlovákul

                  :

                  Vykonávacie nariadenie (EÚ) č. 1223/2012

                  —

                  :

                  Szlovénül

                  :

                  Izvedbena uredba (EU) št. 1223/2012

                  —

                  :

                  Finnül

                  :

                  Täytäntöönpanoasetus (EU) N:o 1223/2012

                  —

                  :

                  Svédül

                  :

                  Genomförandeförordning (EU) nr 1223/2012

      II. MELLÉKLET

         A hatályon kívül helyezett rendelet és egymást követő módosításainak jegyzéke

                  A Bizottság 2172/2005/EK rendelete
                  (HL L 346., 2005.12.29., 10. o.)

                  A Bizottság 1869/2006/EK rendelete
                  (HL L 358., 2006.12.16., 49. o.)

                  A Bizottság 1965/2006/EK rendelete
                  (HL L 408., 2006.12.30., 27. o.)

                  Csak a 8. cikk és a IX. melléklet

                  A Bizottság 749/2008/EK rendelete
                  (HL L 202., 2008.7.31., 37. o.)

                  Csak a 3. cikk

                  A Bizottság 1267/2008/EK rendelete
                  (HL L 338., 2008.12.17., 37. o.)

      III. MELLÉKLET

         Megfelelési táblázat

                  A 2172/2005/EK rendelet

                  Ez a rendelet

                  1. cikk

                  1. cikk

                  2. cikk, (1) bekezdés

                  2. cikk, (1) bekezdés

                  2. cikk, (4) bekezdés

                  2. cikk, (2) bekezdés

                  3. cikk, (2) bekezdés

                  3. cikk, (1) bekezdés

                  3. cikk, (3) bekezdés, első albekezdés

                  3. cikk, (2) bekezdés

                  3. cikk, (3) bekezdés, második albekezdés

                  —

                  3. cikk, (5) bekezdés

                  3. cikk, (3) bekezdés

                  4., 5. és 6. cikk

                  4., 5. és 6. cikk

                  7. cikk, (1) bekezdés

                  7. cikk, (1) bekezdés

                  7. cikk, (3) bekezdés

                  7. cikk, (2) bekezdés

                  7. cikk, (5) bekezdés

                  7. cikk, (3) bekezdés

                  7. cikk, (6) bekezdés

                  7. cikk, (4) bekezdés

                  8. cikk

                  8. cikk

                  8a. cikk, (1) bekezdés

                  9. cikk, (1) bekezdés

                  8a. cikk, (2) bekezdés, első és második albekezdések

                  9. cikk, (2) bekezdés

                  8a. cikk, (3) bekezdés

                  9. cikk, (3) bekezdés

                  —

                  10. cikk

                  9. cikk

                  11. cikk

                  II. melléklet

                  I. melléklet

                  —

                  II. melléklet

                  —

                  III. melléklet


title: A Bizottság 1143/2011/EU végrehajtási rendelete ( 2011. november 10. ) a prokloraz hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet és a 2008/934/EK bizottsági határozat mellékletének módosításáról EGT-vonatkozású szöveg

text:
               11.11.2011

               HU

               Az Európai Unió Hivatalos Lapja

               L 293/26

         A BIZOTTSÁG 1143/2011/EU VÉGREHAJTÁSI RENDELETE
   (2011. november 10.)
   a prokloraz hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet és a 2008/934/EK bizottsági határozat mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének c) pontja szerint a jóváhagyási eljárás és feltételek tekintetében a 91/414/EGK tanácsi irányelv (2) alkalmazandó azon hatóanyagokra, amelyek esetében – a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (3) 16. cikkének megfelelően – megállapították a kérelem teljességét. A prokloraz hatóanyag esetében a kérelem teljességét az említett rendeletnek megfelelően megállapították.

               (2)

               A 451/2000/EK (4) és az 1490/2002/EK bizottsági rendelet (5) megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékben szerepel a prokloraz [prokloráz] is.

               (3)

               A 91/414/EGK tanácsi irányelv 8. cikkének (2) bekezdésében említett munkaprogram harmadik szakaszának végrehajtásáról szóló további részletes szabályok megállapításáról szóló 1490/2002/EK bizottsági rendelet és a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályait megállapító 2229/2004/EK rendelet módosításáról szóló, 2007. szeptember 20-i 1095/2007/EK bizottsági rendelet (6) 3. cikkének (2) bekezdése szerint a bejelentő a hatóanyagnak a 91/414/EGK irányelv I. mellékletébe való felvételéhez biztosított támogatását a rendelet hatálybalépésétől számított két hónapon belül visszavonta. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (7) elfogadásával megtagadta a prokloraz felvételét.

               (4)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárást kérelmezett a 33/2008/EK rendelet 14–19. cikkében előírtaknak megfelelően.

               (5)

               A kérelmet az 1490/2002/EK rendelettel kijelölt referens tagállamhoz, Írországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (6)

               Írország elvégezte a kérelmező által benyújtott kiegészítő adatok értékelését és elkészítette a kiegészítő jelentést. Az említett jelentést 2010. augusztus 3-án továbbította az Európai Élelmiszerbiztonsági Hatóságnak (a továbbiakban: Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2011. július 13-án ismertette a Bizottsággal a proklorazra vonatkozó megállapításait (8). Az értékelő jelentés tervezetét, a kiegészítő jelentést és a Hatóság következtetéseit a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a proklorazról szóló bizottsági vizsgálati jelentésként 2011. szeptember 27-én véglegesítették.

               (7)

               A különböző vizsgálatokból kiderült, hogy a proklorazt tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában előírt követelményeknek, különösen azon felhasználásokat illetően, melyeket a bizottsági vizsgálati jelentésben megvizsgáltak és részleteztek. Az előbbiekre tekintettel ezért helyénvaló a prokloraz 1107/2009/EK rendelet szerinti jóváhagyása.

               (8)

               Az 1107/2009/EK rendelet 6. cikkével összefüggésben értelmezett a 13. cikkének (2) bekezdése alapján, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására.

               (9)

               A prokloraz jóváhagyásának támogatására vonatkozó következtetésben foglaltaktól függetlenül indokolt további megerősítő információkat kérni.

               (10)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (11)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül, figyelemmel a 91/414/EGK irányelv hatályon kívül helyezése és az 1107/2009/EK rendelet hatálybalépése következtében előállt egyedi helyzetre, a következőket kell azonban alkalmazni. A jóváhagyást követően a tagállamok számára hat hónapot kell biztosítani a proklorazt tartalmazó növényvédő szerekre vonatkozó engedélyek felülvizsgálatára. A tagállamoknak szükség szerint módosítaniuk kell, újakkal kell helyettesíteniük vagy vissza kell vonniuk a már kiadott engedélyeket. E határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó aktualizált teljes dossziénak a 91/414/EGK irányelvben meghatározott egységes elvek szerinti benyújtására, valamint értékelésére.

               (12)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (9) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülésének érdekében ezért szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét azóta módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra vagy az engedélyek jogosultjaira.

               (13)

               Az 1107/2009/EK rendelet 13. cikkének (4) bekezdése szerint az 540/2011/EU bizottsági végrehajtási rendelet (10) mellékletét ennek megfelelően módosítani kell.

               (14)

               A 2008/934/EK határozat a prokloraz felvételének elutasítását és a szóban forgó hatóanyagot tartalmazó növényvédő szerek engedélyeinek 2011. december 31-ig történő visszavonását írja elő. A határozat mellékletének a proklorazra vonatkozó sorát ezért el kell hagyni. A 2008/934/EK határozatot ezért a fentieknek megfelelően módosítani kell.

               (15)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott prokloraz hatóanyag az I. mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A proklorazt hatóanyagként tartalmazó növényvédő szerekre kiadott engedélyeknek az 1107/2009/EK rendelettel összhangban történő szükséges módosítását, illetve visszavonását a tagállamok 2012. június 30-ig elvégzik.
   A fenti időpontig főként arról kell meggyőződniük, hogy az e rendelet I. mellékletében előírt feltételek, az egyedi rendelkezéseket tartalmazó oszlop B. részében foglaltak kivételével, teljesülnek-e, és hogy az engedély jogosultja rendelkezik-e a 91/414/EGK irányelv II. mellékletében előírt követelményeknek megfelelő dossziéval, illetve ilyen dossziéhoz való hozzáféréssel, a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében megállapított feltételeknek megfelelően.
   (2)   Az (1) bekezdéstől eltérően az olyan engedélyezett növényvédő szerek esetében, amelyek proklorazt tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. december 31-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint, a 91/414/EGK irányelv III. mellékletében foglalt követelményeknek megfelelő dosszié alapján és az e rendelet I. mellékletében az egyedi rendelkezéseket tartalmazó oszlop B. részének figyelembevételével újból elvégzik a növényvédő szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikke (1) bekezdésében meghatározott feltételeknek. E megállapítást követően a tagállamok:

               a)

               proklorazt egyedüli hatóanyagként tartalmazó szer esetében szükség esetén legkésőbb 2015. december 31-ig módosítják vagy visszavonják az engedélyt, vagy

               b)

               proklorazt több hatóanyag egyikeként tartalmazó szer esetében 2015. december 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   A 2008/934/EK határozat módosítása
   A 2008/934/EK határozat mellékletének proklorazra vonatkozó sorát el kell hagyni.
   5. cikk
   Hatálybalépés és az alkalmazás kezdete
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 10-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 15., 2008.1.18., 5. o.

      (4)  HL L 55., 2000.2.29., 25. o.

      (5)  HL L 224., 2002.8.21., 23. o.

      (6)  HL L 246., 2007.9.21., 19. o.

      (7)  HL L 333., 2008.12.11., 11. o.

      (8)  Európai Élelmiszerbiztonsági Hatóság: Conclusion on the peer review of the pesticide risk assessment of the active substance prochloraz. (A prokloraz hatóanyagú növényvédő szereknél felmerülő kockázatok felméréséről készült szakértői értékelés megállapításai.) EFSA Journal 2011, 9(7):2323 [120. o.]. doi:10.2903/j.efsa.2011.2323. Online elérhető: www.efsa.europa.eu.

      (9)  HL L 366., 1992.12.15., 10. o.

      (10)  HL L 153., 2011.6.11., 1. o.

      I. MELLÉKLET

                  Közönséges név, azonosító számok

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Prokloraz
                  CAS-szám: 67747-09-5
                  CIPAC-szám: 407

                     N-propil-N-[2-(2,4,6-triklórfenoxi)etil]imidazol-1-karboxamid

                  ≥ 970 g/kg
                  Szennyezőanyagok:
                  A dioxinok és furánok összege (WHO-PCDD/T TEQ) (2) legfeljebb 0,01 mg/kg

                  2012. január 1.

                  2021. december 31.

                  A.   RÉSZ
                  Kizárólag gombaölő szerként engedélyezhető. Kültéri használat esetén a dózis nem haladhatja meg a 450 g/ha-t.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. szeptember 27-én véglegesített, a proklorazról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak:

                              a)

                              fokozott figyelmet kell fordítaniuk a szert kezelők és más dolgozók védelmére, és gondoskodniuk kell arról, hogy a használati feltételek között adott esetben szerepeljen megfelelő egyéni védőfelszerelés használata;

                              b)

                              fokozott figyelmet kell fordítaniuk a vízi élőlényekre jelentett kockázatokra, és gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések;

                              c)

                              fokozott figyelmet kell fordítaniuk az emlősökre jelentett kockázatokra, és gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések.

                        A kérelmező megerősítő információt nyújt be az alábbiakról:

                              1.

                              az emlősökre ható toxicitás és ökotoxicitás vizsgálatához használt, a dossziékban szereplő anyagnak a technikai minőségű anyag specifikációjával való összevetése és ellenőrzése;

                              2.

                              a prokloraz fémkomplexeinek környezeti kockázatértékelése;

                              3.

                              a prokloraz lehetséges endokrinromboló tulajdonságai madaraknál.

                        A kérelmező 2013. december 31-ig benyújtja a Bizottság, a tagállamok és a Hatóság részére az 1. és 2. pontban előírt információkat, és a 3. pontban meghatározott információkat pedig az idevágó OECD endokrinromboló tulajdonságok vizsgálatáról szóló útmutatójának kiadásától számított két éven belül.

         (1)  A hatóanyag azonosítására és specifikációjára vonatkozó további információk a vizsgálati jelentésben találhatók.

         (2)  Dioxinok (a poliklórozott dibenzo-para-dioxinok (PCDD-k) és poliklórozott dibenzo-furánok (PCDF-ek) összege az Egészségügyi Világszervezet (WHO) toxicitási egyenértékében kifejezve, toxicitási egyenérték-tényezők alkalmazásával (WHO-TEF-ek)).

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     „20

                     Prokloraz
                     CAS-szám: 67747-09-5
                     CIPAC-szám: 407

                        N-propil-N-[2-(2,4,6-triklórfenoxi)etil]imidazol-1-karboxamid

                     ≥ 970 g/kg
                     Szennyezőanyagok:
                     A dioxinok és furánok összege (WHO-PCDD/T- TEQ) (1) legfeljebb 0,01 mg/kg

                     2012. január 1.

                     2021. december 31.

                     A.   RÉSZ
                     Kizárólag gombaölő szerként engedélyezhető. Kültéri használat esetén a dózis nem haladhatja meg a 450 g/ha-t.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. szeptember 27-én véglegesített, a proklorazról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak:

                                 a)

                                 fokozott figyelmet kell fordítaniuk a szert kezelők és más dolgozók védelmére, és gondoskodniuk kell arról, hogy a használati feltételek között adott esetben szerepeljen megfelelő egyéni védőfelszerelés használata;

                                 b)

                                 fokozott figyelmet kell fordítaniuk a vízi élőlényekre jelentett kockázatokra, és gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések;

                                 c)

                                 fokozott figyelmet kell fordítaniuk az emlősökre jelentett kockázatokra, és gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések.

                           A kérelmező megerősítő információt nyújt be az alábbiakról:

                                 1.

                                 az emlősökre ható toxicitás és ökotoxicitás vizsgálatához használt, a dossziékban szereplő anyagnak a technikai minőségű anyag specifikációjával való összevetése és ellenőrzése;

                                 2.

                                 a prokloraz fémkomplexeinek környezeti kockázatértékelése;

                                 3.

                                 a prokloraz lehetséges endokrinromboló tulajdonságai madaraknál.

                           A kérelmező 2013. december 31-ig benyújtja a Bizottság, a tagállamok és a Hatóság részére az 1. és 2. pontban előírt információkat, és a 3. pontban meghatározott információkat pedig az idevágó OECD endokrinromboló tulajdonságok vizsgálatáról szóló útmutatójának kiadásától számított két éven belül.

         (1)  Dioxinok (a poliklórozott dibenzo-para-dioxinok (PCDD-k) és poliklórozott dibenzo-furánok (PCDF-ek) összege az Egészségügyi Világszervezet (WHO) toxicitási egyenértékében kifejezve, toxicitási egyenérték-tényezők alkalmazásával (WHO-TEF-ek)).”


title: A Bizottság 608/2012/EU végrehajtási rendelete ( 2012. július 6. ) az 540/2011/EU végrehajtási rendeletnek a denatónium-benzoát, a metil-nonil-keton és a növényi olajok/fodormentaolaj hatóanyagok jóváhagyási feltételei tekintetében történő módosításáról  EGT-vonatkozású szöveg

text:
               7.7.2012

               HU

               Az Európai Unió Hivatalos Lapja

               L 177/19

         A BIZOTTSÁG 608/2012/EU VÉGREHAJTÁSI RENDELETE
   (2012. július 6.)
   az 540/2011/EU végrehajtási rendeletnek a denatónium-benzoát, a metil-nonil-keton és a növényi olajok/fodormentaolaj hatóanyagok jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:

               (1)

               A denatónium-benzoát, a metil-nonil-keton és a növényi olajok/fodormentaolaj hatóanyagokat a 2008/127/EK bizottsági irányelvvel (2) felvették a 91/414/EGK tanácsi irányelv (3) I. mellékletébe a 91/414/EGK tanácsi irányelv 8. cikkének (2) bekezdésében említett munkaprogram negyedik szakaszának végrehajtására vonatkozó további részletes szabályok megállapításáról szóló, 2004. december 3-i 2229/2004/EK bizottsági rendelet (4) 24b. cikkében előírt eljárásnak megfelelően. Mióta a 91/414/EGK irányelvet felváltotta az 1107/2009/EK rendelet, ezek az anyagok az említett rendelet értelmében jóváhagyott hatóanyagoknak tekintendők, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében szerepelnek.

               (2)

               Az Európai Élelmiszerbiztonsági Hatóság (a továbbiakban: Hatóság) a 2229/2004/EK rendelet 25a. cikkének megfelelően benyújtotta a Bizottságnak a denatónium-benzoátról (6) (2011. december 2.), a metil-nonil-ketonról (7), illetve a növényi olajokról/fodormentaolajról (8), (2011. december 16.) szóló vizsgálati jelentések tervezeteiről alkotott véleményét. A vizsgálati jelentések tervezetét és a Hatóság következtetéseit a Bizottság a tagállamokkal az Élelmiszerlánc- és Állategészségügyi Állandó Bizottság keretében újból áttekintette, és 2012. június 1-jén a denatónium-benzoátra, a metil-nonil-ketonra, illetve a növényi olajokra/fodormentaolajra vonatkozó bizottsági vizsgálati jelentések formájában véglegesítette.

               (3)

               A Hatóság eljuttatta a denatónium-benzoátról, a metil-nonil-ketonról és a növényi olajokról/fodormentaolajról szóló véleményét a bejelentőknek, és a Bizottság felkérte őket, hogy nyújtsák be észrevételeiket a vizsgálati jelentésekkel kapcsolatban.

               (4)

               Megerősítést nyert, hogy a denatónium-benzoát, a metil-nonil-keton és a növényi olajok/fodormentaolaj hatóanyagokat az 1107/2009/EK rendelet szerint jóváhagyott hatóanyagoknak kell tekinteni.

               (5)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében módosítani kell a denatónium-benzoát, a metil-nonil-keton és a növényi olajok/fodormentaolaj jóváhagyási feltételeit. Különösen a metil-nonil-ketonnal kapcsolatos további megerősítő információk bekérése indokolt. A növényi olajok/fodormentaolaj használatát a burgonya betakarítás utáni kezelésére kell korlátozni.

               (6)

               E rendelet alkalmazását megelőzően megfelelő időt kell biztosítani arra, hogy a tagállamok, a bejelentők és a növényvédő szerek engedélyeinek jogosultjai felkészülhessenek a hatóanyagok jóváhagyási feltételeinek módosításából fakadó követelmények teljesítésére.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. november 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 6-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 344., 2008.12.20., 89. o.

      (3)  HL L 230., 1991.8.19., 1. o.

      (4)  HL L 379., 2004.12.24., 13. o.

      (5)  HL L 153., 2011.6.11., 1. o.

      (6)  Conclusion on the peer review of the pesticide risk assessment of the active substance denatonium benzoate (A denatónium-benzoát hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(1):2483. Online a következő weboldalon érhető el: www.efsa.europa.eu/efsajournal.htm

      (7)  Conclusion on the peer review of the pesticide risk assessment of the active methyl nonyl ketone (A metil-nonil-keton hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(1):2495. Online a következő weboldalon érhető el: www.efsa.europa.eu/efsajournal.htm.

      (8)  Conclusion on the peer review of the pesticide risk assessment of the active substance plant oils/spearmint oil (A növényi olajok/fodormentaolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések), EFSA Journal 2012;10(1):2541. Online a következő weboldalon érhető el: www.efsa.europa.eu/efsajournal.htm

      MELLÉKLET
      Az 540/2011/EU végrehajtási rendelet mellékletének A. része az alábbiak szerint módosul:

                  (1)

                  A denatónium-benzoát hatóanyagra vonatkozó 226. sor helyébe a következő lép:

                              Sorszám

                              Közhasználatú név, azonosító szám

                              IUPAC-név

                              Tisztaság (1)

                              Jóváhagyás dátuma

                              Jóváhagyás lejárta

                              Egyedi rendelkezések

                              „226

                              Denatónium-benzoát
                              CAS-szám: 3734-33-6
                              CIPAC-szám: 845

                              Benzildietil[[2,6-xililkarbamoil]metil]ammónium benzoát

                              ≥ 975 g/kg

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              A denatónium-benzoátot tartalmazó növényvédő szerek erdészetben történő, automatikusan gördülő hengerkefékkel való felvitelétől különböző felhasználások engedélyezésére irányuló kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a denatónium-benzoátról szóló vizsgálati jelentésben (SANCO/2607/2008) és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a szert kezelők védelmére. Az engedélyezett használat feltételeinek elő kell írniuk megfelelő egyéni védőfelszerelés használatát.
                              A használati feltételek között adott esetben szerepelniük kell kockázatcsökkentő intézkedéseknek.”

                  (2)

                  A metil-nonil-keton hatóanyagra vonatkozó 238. sor helyébe a következő lép:

                              Sorszám

                              Közhasználatú név, azonosító szám

                              IUPAC-név

                              Tisztaság (2)

                              Jóváhagyás dátuma

                              Jóváhagyás lejárta

                              Egyedi rendelkezések

                              „238

                              Metil-nonil-keton
                              CAS-szám: 112-12-9
                              CIPAC-szám: 846

                              Undekán-2-on

                              ≥ 975g/kg

                              2009. szeptember 1.

                              2019. augusztus 31.

                              A.   RÉSZ
                              Kizárólag riasztószerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, ametil-nonil-ketonról szóló vizsgálati jelentésben (SANCO/2619/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek. Az élelmiszerrel és takarmánnyal való érintkezést kerülni kell.
                              A bejelentő megerősítő információkat nyújt be az alábbiakról:

                                          a)

                                          az emlősökre vonatkozó toxikológiai tanulmányokban és az ökotoxikológiai tanulmányokban vizsgált anyag specifikációja;

                                          b)

                                          a gyártási tételekre vonatkozó adatok és a hitelesített analitikai módszerek specifikációja;

                                          c)

                                          a metil-nonil-keton és potenciális transzformációs termékei környezeti sorsának és viselkedésének megfelelő értékelése;

                                          d)

                                          a vízi, illetve a talajban élő élőlényekre gyakorolt kockázat.

                                    Az a) és b) pontban előírt információkat 2013. április 30-ig, a c) és d) pontban előírt információkat pedig 2015. december 31-ig el kell juttatnia a bejelentőnek a tagállamokhoz, a Bizottsághoz és a Hatósághoz.”

                  (3)

                  A növényi olajok/fodormentaolaj hatóanyagra vonatkozó 243. sor helyébe a következő lép:

                              Sorszám

                              Közhasználatú név, azonosító szám

                              IUPAC-név

                              Tisztaság (3)

                              Jóváhagyás dátuma

                              Jóváhagyás lejárta

                              Egyedi rendelkezések

                              „243

                              Növényi olajok/fodormenta-olaj
                              CAS-szám: 8008-79-5
                              CIPAC-szám: 908

                              Fodormentaolaj

                              ≥ 550 g/kg (R)-karvon formájában

                              2009. szeptember 1.

                              2019. augusztus 31.

                              A.   RÉSZ
                              Kizárólag a burgonya betakarítás utáni kezelésére használt növényfejlődés-szabályozó szerként engedélyezhető.
                              A tagállamok az engedélyekben előírják, hogy a melegködképzést kizárólag szakszerű tárolókban végezzék, és a rendelkezésre álló legjobb technológiákat alkalmazzák annak érdekében, hogy a termék (ködpermet) ne jusson ki a környezetbe a tárolás, a szállítás, a hulladék ártalmatlanítása és a szer használata közben.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. június 1-jén véglegesített, a növényi olajokról/fodormentaolajról szóló módosított vizsgálati jelentésben (SANCO/2624/2008) és különösen annak I. és II. függelékében található megállapításokat.
                              A használati feltételek között adott esetben szerepelniük kell kockázatcsökkentő intézkedéseknek.”

         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.

         (2)  A hatóanyagok pontos azonosítása és részletes specifikációja a vonatkozó vizsgálati jelentésekben található.

         (3)  A hatóanyagok pontos azonosítása és részletes specifikációja a vonatkozó vizsgálati jelentésekben található.


title: A Bizottság 703/2011/EU végrehajtási rendelete ( 2011. július 20. ) az azoxistrobin hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               21.7.2011

               HU

               Az Európai Unió Hivatalos Lapja

               L 190/33

         A BIZOTTSÁG 703/2011/EU VÉGREHAJTÁSI RENDELETE
   (2011. július 20.)
   az azoxistrobin hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK irányelv 80. cikke (1) bekezdésének b) pontja szerint a 91/414/EGK tanácsi irányelvet a hatóanyagok első csoportjának a 91/414/EGK tanácsi irányelv (2) I. mellékletébe történő felvétele megújítási eljárásának meghatározásáról és azon anyagok jegyzékének létrehozásáról szóló, 2007. június 27-i 737/2007/EK bizottsági rendelet (3) I. mellékletében felsorolt hatóanyagok esetében, azok jóváhagyásának menetére és feltételrendszerére is alkalmazni kell. Az azoxistrobin szerepel a 737/2007/EK rendelet I. mellékletében.

               (2)

               Az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (4) mellékletének A. részében az azoxistrobin részére adott jóváhagyás 2011. december 31-én hatályát veszti. A 737/2007/EK rendelet 4. cikkében meghatározott határidőn belül bejelentés érkezett, amelyben kérték az azoxistrobinnak a 91/414/EGK irányelv I. mellékletébe való felvételének megújítását.

               (3)

               Az azimszulfuron, azoxistrobin, fluroxipir, imazalil, krezoxim-metil, prohexadion és spiroxamin hatóanyagoknak a 91/414/EGK tanácsi irányelv I. mellékletébe történő felvételének megújítására vonatkozó bejelentések elfogadhatóságáról és az érintett bejelentők jegyzékének létrehozásáról szóló, 2008. július 28-i 2008/656/EK bizottsági határozat (5) értelmében a bejelentés elfogadható.

               (4)

               A bejelentő a 737/2007/EK rendelet 6. cikkében meghatározott határidőn belül benyújtotta az említett cikkben előírt adatokat, a benyújtott új tanulmányok relevanciájára vonatkozó indoklással együtt.

               (5)

               A referens tagállam a társreferens tagállammal konzultálva értékelő jelentést készített, amelyet 2009. június 10-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz. A hatóanyag értékelése mellett a jelentés azon tanulmányok jegyzékét is tartalmazza, amelyeket a referens tagállam az értékelés során felhasznált.

               (6)

               A Hatóság tájékoztatta a bejelentőt, valamint az összes tagállamot az értékelő jelentésről, és továbbította a hozzá érkezett észrevételeket a Bizottságnak. A Hatóság az értékelő jelentést a nyilvánosság számára is hozzáférhetővé tette.

               (7)

               A Bizottság kérésére az értékelő jelentést a tagállamok és a Hatóság szakmai vizsgálatnak vetették alá. A Hatóság ezután 2010. március 12-én ismertette a Bizottsággal az azoxistrobin (6) kockázatelemzésének szakmai vizsgálata alapján tett megállapításait. Az értékelő jelentést és a hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd az azoxistrobinról szóló bizottsági vizsgálati jelentés formájában 2011. június 17-én véglegesítették.

               (8)

               A különböző vizsgálatokból kiderült, hogy az azoxistrobin tartalmú növényvédő szerek általában véve várhatóan továbbra is megfelelnek a 91/414/EGK irányelv 5. cikke (1) bekezdésének a) és b) pontjában előírt követelményeknek, különösen azon felhasználásokat illetően, amelyeket a bizottsági vizsgálati jelentésben megvizsgáltak és részleteztek. Az előbbiekre tekintettel helyénvaló az azoxistrobin jóváhagyása.

               (9)

               Az 1107/2009/EK rendelet 6. cikkével összefüggésben a 13. cikkének (2) bekezdése alapján, valamint a jelenlegi tudományos és műszaki ismeretek fényében szükséges azonban, hogy a 91/414/EGK irányelv I. mellékletébe való első felvétel során nem alkalmazott feltételek és korlátozások előírására kerüljön sor.

               (10)

               A vizsgálati jelentés alapján ugyanakkor – amely kiemeli, hogy a fő adatszolgáltató által bejelentett azoxistrobin hatóanyag előállítása során keletkező toluolszennyeződés toxikológiai veszélyt jelent – a technikai anyag szennyezettségének maximális szintjét 2 g/kg-ban kell megállapítani.

               (11)

               Az újonnan benyújtott adatokból úgy tűnik, hogy az azoxistrobin kockázatot jelenthet a vízi élőlények számára. Az azoxistrobin jóváhagyásának támogatására vonatkozó megállapításban foglaltaktól függetlenül indokolt további megerősítő információkat kérni.

               (12)

               A jóváhagyás előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (13)

               Az 1107/2009/EK rendeletben a jóváhagyás következményeként meghatározott kötelezettségek sérelme nélkül, figyelemmel a 91/414/EGK rendelet hatályon kívül helyezése és az 1107/2009/EK rendelet hatálybalépése következtében előállt egyedi helyzetre, a következőket kell alkalmazni. A jóváhagyást követően a tagállamok számára hat hónapot kell biztosítani az azoxistrobint tartalmazó növényvédő szerekre vonatkozó engedélyek felülvizsgálatára. A tagállamoknak szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. E határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó aktualizált teljes dossziénak a 91/414/EGK irányelvben meghatározott egységes elvek szerinti benyújtására és értékelésére.

               (14)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. E pontosítás ugyanakkor az említett irányelv I. mellékletét, vagy a hatóanyagokat jóváhagyó rendeleteket módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.

               (15)

               Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet mellékletét ennek megfelelően módosítani kell.

               (16)

               Az egyértelműség érdekében a 91/414/EGK tanácsi irányelv I. mellékletének az azoxistrobin hatóanyag felvételének megújítása érdekében történő módosításáról szóló, 2010. augusztus 20-i 2010/55/EU bizottsági irányelvet (8) hatályon kívül kell helyezni.

               (17)

               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben körülírt azoxistrobin hatóanyagot az I. mellékletben foglalt feltételek szerint jóváhagyják.
   2. cikk
   Növényvédő szerek újraértékelése
   (1)   A tagállamok a 1107/2009/EK irányelvnek megfelelően – amennyiben szükséges – a hatóanyagként azoxistrobint tartalmazó növényvédő szerekre kiadott jelenlegi engedélyeket 2012. június 30-ig módosítják vagy visszavonják.
   A fenti időpontig főként arról kell meggyőződniük, hogy az e rendelet I. mellékletében előírt feltételek, az egyedi rendelkezéseket tartalmazó oszlop B. részében foglaltak kivételével, teljesülnek-e, és hogy az engedély jogosultja rendelkezik a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében meghatározott követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek azoxistrobint tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. december 31-ig felkerült az 540/2011/EU végrehajtási irányelv mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint, a 91/414/EGK irányelv III. mellékletében, valamint az e rendelet I. mellékletében az egyedi rendelkezéseket tartalmazó oszlop B. részében foglalt követelmények alapján újból elvégzik a növényvédő szer értékelését. Az értékelés alapján meghatározzák, hogy a szer továbbra is megfelel-e a 1107/2009/EK irányelv 29. cikke (1) bekezdésében megállapított feltételeknek.
   Ezt követően a tagállamok:

               a)

               az azoxistrobint egyedüli hatóanyagként tartalmazó szer esetében legkésőbb 2015. december 31-ig szükség szerint módosítják vagy visszavonják az engedélyt, vagy

               b)

               az azoxistrobint több hatóanyag egyikeként tartalmazó szer esetében 2015. december 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosítása
   Az 540/2010/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatályon kívül helyezés
   A 2010/55/EU irányelv hatályát veszti.
   5. cikk
   Hatálybalépés és az alkalmazás időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendeletet 2012. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 20-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 169., 2007.6.29., 10. o.

      (4)  HL L 153., 2011.6.11., 1. o.

      (5)  HL L 214., 2008.8.9., 70. o.

      (6)  Európai Élelmiszerbiztonsági Hatóság: Az azoxistrobin hatóanyagú növényvédő szereknél felmerülő kockázatok felméréséről készült szakértői értékelés megállapításai (Conclusion on the peer review of the pesticide risk assessment of the active substance azoxystrobin). EFSA Journal 2010; 8(4):15421542. [110 oldal]. doi:10.2903/j.efsa.2010.1542. Lásd: www.efsa.europa.eu.

      (7)  HL L 366., 1992.12.15., 10. o.

      (8)  HL L 220., 2010.8.21., 67. o.

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Azoxistrobin
                  CAS-szám: 131860-33-8
                  CIPAC-szám: 571

                  metil (E)-2-{2[6-(2-cianofenoxi)pirimidin-4-iloxi]fenil}-3-metoxiakrilát

                  ≥ 930 g/kg
                  maximális toluol-tartalom 2 g/kg
                  maximális Z-izomer tartalom: 25 g/kg

                  2012. január 1.

                  2021. december 31.

                  A.   RÉSZ
                  Kizárólag gombaölő szerként engedélyezhető.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottságban 2011. június 17-én véglegesített, az azoxistrobinról szóló vizsgálati jelentésben és különösen annak I. és II. függelékében található megállapításokat.
                  Ebben az átfogó értékelésben a tagállamoknak különös figyelmet kell fordítaniuk a következőkre:

                              1.

                              arra a tényre, hogy az iparilag gyártott technikai anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag e specifikációjával, és annak alapján ellenőrizni kell;

                              2.

                              a felszín alatti vizek lehetséges szennyeződése, ha a hatóanyagot érzékeny talaj-, illetve éghajlati adottságú régiókban alkalmazzák;

                              3.

                              a vízi élőlények védelme.

                        A tagállamoknak gondoskodniuk kell arról, hogy az engedély feltételei között szükség szerint szerepeljenek kockázatcsökkentő intézkedések is.
                  Az érintett tagállamok a talajvízre és a vízi élőlényekre vonatkozó kockázatértékelés véglegesítése érdekében megerősítő információk benyújtását kérik.
                  Ezen információkat a bejelentő benyújtja a tagállamok, a Bizottság és a Hatóság számára 2013. december 31-ig.

         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.

      II. MELLÉKLET
      Az 540/2011/EU végrehajtási rendelet melléklete az alábbiak szerint módosul:

                  (1)

                  Az A. részben az azoxistrobinra vonatkozó bejegyzés törlődik.

                  (2)

                  A B. rész a következő szöveggel egészül ki:

                              Közhasználatú név, azonosító szám

                              IUPAC-név

                              Tisztaság (1)

                              Jóváhagyás dátuma

                              Jóváhagyás lejárta

                              Egyedi rendelkezések

                              „4.

                              Azoxistrobin
                              CAS-szám: 131860-33-8
                              CIPAC-szám: 571

                              metil (E)-2-{2[6-(2-cianofenoxi)pirimidin-4-iloxi]fenil}-3-metoxiakrilát

                              ≥ 930 g/kg
                              maximális toluol-tartalom 2 g/kg
                              maximális Z-izomer tartalom: 25 g/kg

                              2012. január 1.

                              2021. december 31.

                              A.   RÉSZ
                              Kizárólag gombaölő szerként engedélyezhető.
                              B.   RÉSZ
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottságban 2011. június 17-én véglegesített, az azoxistrobinról szóló vizsgálati jelentésben és különösen annak I. és II. függelékében található megállapításokat.
                              Ebben az átfogó értékelésben a tagállamoknak különös figyelmet kell fordítaniuk a következőkre:

                                          (1)

                                          arra a tényre, hogy az iparilag gyártott technikai anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag e specifikációjával, és annak alapján ellenőrizni kell,

                                          (2)

                                          a felszín alatti vizek lehetséges szennyeződése, ha a hatóanyagot érzékeny talaj-, illetve éghajlati adottságú régiókban alkalmazzák,

                                          (3)

                                          a vízi élőlények védelme.

                                    A tagállamoknak gondoskodniuk kell arról, hogy az engedély feltételei között szükség szerint szerepeljenek kockázatcsökkentő intézkedések is.
                              Az érintett tagállamok a talajvízre és a vízi élőlényekre vonatkozó kockázatértékelés véglegesítése érdekében megerősítő információk benyújtását kérik.
                              Ezen információkat a bejelentő benyújtja a tagállamok, a Bizottság és a Hatóság számára 2013. december 31-ig.”

         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.


title: A Bizottság 917/2014/EU végrehajtási rendelete ( 2014. augusztus 22. ) a Streptomyces lydicus WYEC 108. törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
               23.8.2014

               HU

               Az Európai Unió Hivatalos Lapja

               L 251/19

         A BIZOTTSÁG 917/2014/EU VÉGREHAJTÁSI RENDELETE
   (2014. augusztus 22.)
   a Streptomyces lydicus WYEC 108. törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyási eljárás és feltételek tekintetében továbbra is alkalmazni kell azon hatóanyagokra, amelyekről az említett irányelv 6. cikkének (3) bekezdésében foglaltak szerint 2011. június 14. előtt fogadtak el határozatot. A Streptomyces lydicus WYEC 108. törzs esetében az 1107/2009/EK rendelet 80. cikke (1) bekezdésének a) pontjában foglalt feltételek a 2011/253/EU bizottsági végrehajtási határozattal (3) teljesülnek.

               (2)

               A 91/414/EGK irányelv 6. cikkének (2) bekezdésével összhangban 2010. augusztus 6-án Hollandiához kérelem érkezett a FuturEco S.L.-től a Streptomyces lydicus WYEC 108. törzs hatóanyagnak a 91/414/EGK irányelv I. mellékletébe történő felvételére vonatkozóan. A 2011/253/EU végrehajtási határozat megerősítette, hogy a dokumentáció „teljes” abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2012. május 4-én a Bizottság elé terjesztette az értékelő jelentés tervezetét.

               (4)

               A tagállamok és az Európai Élelmiszerbiztonsági Hatóság (a továbbiakban: Hatóság) megvizsgálták az értékelő jelentés tervezetét. A Hatóság 2013. október 14-én ismertette a Bizottsággal a Streptomyces lydicus WYEC 108. törzs hatóanyagú növényvédő szerek kockázatértékelésének szakmai vizsgálata alapján levont következtetését (4). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a jelentéstervezetet a Növények, Állatok, Élelmiszerek és Takarmányok Állandó Bizottsága keretében a Streptomyces lydicus WYEC 108. törzsről szóló bizottsági vizsgálati jelentés formájában 2014. július 11-én véglegesítették.

               (5)

               A különböző vizsgálatok azt mutatták, hogy a Streptomyces lydicus WYEC 108. törzset tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság felülvizsgálati jelentésében megvizsgált és részletezett alkalmazások tekintetében. Ezért indokolt a Streptomyces lydicus WYEC 108. törzset jóváhagyni.

               (6)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (7)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül és a 91/414/EGK irányelvről az 1107/2009/EK rendeletre való áttérés következtében előállt különleges helyzetre figyelemmel ugyanakkor be kell tartani a következőket. A jóváhagyást követően hat hónapot kell biztosítani a tagállamoknak a Streptomyces lydicus WYEC 108. törzset tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. Az előbbi határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó teljes dokumentációnak a 91/414/EGK irányelvben meghatározott egységes elvek szerinti benyújtására, valamint az értékelésére.

               (8)

               A 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok azt mutatják, hogy értelmezési nehézségek támadhatnak a meglévő engedélyek jogosultjainak az adathozzáférésre vonatkozó kötelezettségei tekintetében. A további nehézségek elkerülése végett ezért szükségesnek látszik pontosítani a tagállamok kötelezettségeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében szereplő követelményeknek megfelelő dokumentációhoz. E pontosítás azonban az említett irányelv I. mellékletét ezidáig módosító irányelvekhez, illetve a hatóanyagokat jóváhagyó rendeletekhez képest sem a tagállamokra, sem az engedélyek jogosultjaira nem ró új kötelezettségeket.

               (9)

               Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet (6) mellékletét ennek megfelelően módosítani kell.

               (10)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott Streptomyces lydicus WYEC 108. törzs hatóanyag az ugyanebben a mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A tagállamok a Streptomyces lydicus WYEC 108. törzs hatóanyagú növényvédő szerekre kiadott engedélyeket az 1107/2009/EK rendeletnek megfelelően 2015. június 30-ig szükség szerint módosítják vagy visszavonják.
   Az említett időpontig különösen azt ellenőrzik, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és hogy az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottak szerint a 91/414/EGK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek a Streptomyces lydicus WYEC 108. törzset tartalmazzák egyedüli hatóanyagként vagy több olyan hatóanyag egyikeként, amelyek mindegyike legkésőbb 2014. december 31-ig bekerült az 540/2011/EU végrehajtási rendelet mellékletében lévő jegyzékbe, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint, a 91/414/EGK irányelv III. mellékletében foglalt követelményeknek megfelelő dosszié alapján és az e rendelet I. mellékletében az egyedi rendelkezéseket tartalmazó oszlopban foglaltak figyelembevételével újból elvégzik a szer értékelését. Ezen értékelés alapján a tagállamok megállapítják, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               a Streptomyces lydicus WYEC 108. törzset egyedüli hatóanyagként tartalmazó termék esetében legkésőbb 2016. június 30- ig szükség szerint módosítják vagy visszavonják az engedélyt; vagy

               b)

               a Streptomyces lydicus WYEC 108. törzset több hatóanyag egyikeként tartalmazó szer esetében 2016. június 30-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező jogi aktusban, illetve jogi aktusokban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 22-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (3)  A Bizottság 2011. április 26-i 2011/253/EU végrehajtási határozata a metobromuron, az S-abszcizinsav, a Bacillus amyloliquefaciens ssp. plantarum D747, a Bacillus pumilus QST 2808 és a Streptomyces lydicus WYEC 108 hatóanyagoknak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dosszié hiánytalanságának elvi elismeréséről (HL L 106., 2011.4.27., 13. o.).

      (4)  EFSA Journal 2013; 11(11):3425. Online elérhető a következő címen: www.efsa.europa.eu

      (5)  A Bizottság 1992. december 11-i 3600/92/EGK rendelete a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról (HL L 366., 1992.12.15., 10. o.).

      (6)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító számok

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                     Streptomyces lydicus WYEC 108 törzse
                  Kultúragyűjtemény-szám: Amerikai típustörzsanyag-gyűjtemény (USDA) ATCC 55445

                  Nem alkalmazandó

                  Minimális koncentráció: 5,0 × 108 CFU/g

                  2015. január 1.

                  2024. december 31.

                  Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában 2014. július 11-én véglegesített, a Streptomyces lydicus WYEC 108 törzsről szóló felülvizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              a)

                              a vízi szervezetekre jelentett kockázat;

                              b)

                              a talajlakó szervezetekre jelentett kockázat.

                        Az alkalmazás feltételei között adott esetben kockázatcsökkentő intézkedéseknek is szerepelniük kell.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „79

                        Streptomyces lydicus WYEC 108 törzse
                     Kultúragyűjtemény-szám: Amerikai típustörzsanyag-gyűjtemény (USDA) ATCC 55445

                     Nem alkalmazandó

                     Minimális koncentráció: 5,0 × 108 CFU/g

                     2015. január 1.

                     2024. december 31.

                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában 2014. július 11-én véglegesített, a Streptomyces lydicus WYEC 108 törzsről szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 a vízi szervezetekre jelentett kockázat;

                                 b)

                                 a talajlakó szervezetekre jelentett kockázat.

                           Az alkalmazás feltételei között adott esetben kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 1196/2013/EU végrehajtási rendelete ( 2013. november 22. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Stakliškės (OFJ)]

text:
               26.11.2013

               HU

               Az Európai Unió Hivatalos Lapja

               L 315/32

         A BIZOTTSÁG 1196/2013/EU VÉGREHAJTÁSI RENDELETE
   (2013. november 22.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Stakliškės (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Litvánia kérelmét (2) a „Stakliškės” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Stakliškės” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 22-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 166., 2013.6.12., 8. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.8. osztály:   A Szerződés I. mellékletében felsorolt egyéb termékek (fűszerek stb.)

      LITVÁNIA
      Stakliškės (OFJ)


title: A Bizottság 762/2013/EU végrehajtási rendelete ( 2013. augusztus 7. ) az 540/2011/EU végrehajtási rendeletnek a klórpirifosz, a klórpirifosz-metil, a mankozeb, a maneb, az MCPA, az MCPB és a metiram hatóanyagok jóváhagyási időtartamának meghosszabbítása tekintetében történő módosításáról  EGT-vonatkozású szöveg

text:
               8.8.2013

               HU

               Az Európai Unió Hivatalos Lapja

               L 213/14

         A BIZOTTSÁG 762/2013/EU VÉGREHAJTÁSI RENDELETE
   (2013. augusztus 7.)
   az 540/2011/EU végrehajtási rendeletnek a klórpirifosz, a klórpirifosz-metil, a mankozeb, a maneb, az MCPA, az MCPB és a metiram hatóanyagok jóváhagyási időtartamának meghosszabbítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
   mivel:

               (1)

               Az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet szerint jóváhagyottnak tekintendő hatóanyagokat.

               (2)

               A klórpirifosz, a klórpirifosz-metil, a mankozeb, a maneb, az MCPA, az MCPB és a metiram hatóanyagok jóváhagyása 2016. április 30. és június 30. között lejár. E hatóanyagok jóváhagyásának meghosszabbítására kérelmeket nyújtottak be. Mivel e hatóanyagok tekintetében a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról szóló, 2012. szeptember 18-i 844/2012/EU bizottsági végrehajtási rendeletben (3) megállapított követelmények alkalmazandók, biztosítani kell a kérelmezők számára az említett rendeletben meghatározott, a jóváhagyás meghosszabbítási eljárása érdekében szükséges időt. Következésképpen a hatóanyagok engedélyei valószínűleg a meghosszabbításukra vonatkozó határozat meghozatala előtt le fognak járni. Szükség van ezért ezen jóváhagyási időszakok meghosszabbítására.

               (3)

               Az 540/2011/EU végrehajtási rendeletet ezért ennek megfelelően módosítani kell.

               (4)

               Tekintettel az 1107/2009/EK rendelet 17. cikke első bekezdésének céljára, azokban az esetekben, amikor legkésőbb az e rendelet mellékletében meghatározott lejárati időpont előtt 30 nappal nem nyújtanak be a 844/2012/EU végrehajtási rendeletnek megfelelő kiegészítő dokumentációt, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy az ez utáni legkorábbi időpontot határozza meg.

               (5)

               Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem hosszabbítható meg, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem hosszabbítható meg – attól függően, melyik időpont a későbbi.

               (6)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 7-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 153., 2011.6.11., 1. o.

      (3)  HL L 252., 2012.9.19., 26. o.

      MELLÉKLET
      Az 540/2011/EU végrehajtási rendelet mellékletének A. része a következőképpen módosul:

                  1.

                  A 107. sor („MCPA”) hatodik oszlopában („Jóváhagyás lejárta”) „2016. április 30.” helyébe „2017. október 31.” lép.

                  2.

                  A 108. sor („MCPB”) hatodik oszlopában („Jóváhagyás lejárta”) „2016. április 30.” helyébe „2017. október 31.” lép.

                  3.

                  A 111. sor („klórpirifosz”) hatodik oszlopában („Jóváhagyás lejárta”) „2016. június 30.” helyébe „2018. január 31.” lép.

                  4.

                  A 112. sor („klórpirifosz-metil”) hatodik oszlopában („Jóváhagyás lejárta”) „2016. június 30.” helyébe „2018. január 31.” lép.

                  5.

                  A 113. sor („maneb”) hatodik oszlopában („Jóváhagyás lejárta”) „2016. június 30.” helyébe „2018. január 31.” lép.

                  6.

                  A 114. sor („mankozeb”) hatodik oszlopában („Jóváhagyás lejárta”) „2016. június 30.” helyébe „2018. január 31.” lép.

                  7.

                  A 115. sor („metiram ”) hatodik oszlopában („Jóváhagyás lejárta”) „2016. június 30.” helyébe „2018. január 31.” lép.